Contido
Índice 🔎︎

# Atallos (Accesibilidade no Math do LibreOffice)

Pode controlar LibreOffice Math sen o rato.

## Inserir fórmulas directamente

Se desexa inserir unha fórmula nun documento de texto e xa sabe como escribila, proceda da seguinte maneira:

1. Escriba a fórmula no texto.

2. Seleccione a fórmula.

3. Escolla a orde Inserir - Obxecto - Fórmula.

## Inserir fórmulas mediante xanelas

- Se desexa usar a interface de LibreOffice Math para editar unha fórmula, escolla a orde Inserir - Obxecto - Fórmula sen ningún texto seleccionado.

- Pode teclear a fórmula e o cursor agarda na xanela Ordes.

- Pode compoñer fórmulas usando o panel Elementos. Se aínda non está aberto, pode abrilo usando o menú Ver - Elementos.

- Se o panel Elementos está aberto, utilice a tecla F6 para alternar entre a xanela Ordes e o panel Elementos e viceversa.

## Panel de elementos

### Frecha cara á esquerda ou cara á dereita

Mover á esquerda ou á dereita ata a próxima categoría ou función.

### Tecla Intro

Selecciona unha categoría (na sección de categorías) ou insire unha función na xanela Ordes (na sección de funcións).

### Tabulación

Pasa do primeiro elemento á primeira función da categoría.

### Maiús + Tab

Pasa do último elemento á última función da categoría.

Temas relacionados

Teclas de atallo en fórmulas

Atallos (Accesibilidade de LibreOffice)